《叩马图》
唐代·王翰

商家社稷垂年久，如何竟落独夫手。妖姬一宠四海毒，犬马夫夫鹿台走。

周侯神圣天命新，渭滨晚起钓璜臣。旌旗东指盟津野，朝歌王气空沉沦。

兄弟辽海古墨胎，数言马首惊风雷。君臣义分固如此，天意丧殷谁能回。

归来怀义腹应饱，周粟无食可终老。首阳山暖蕨薇甘，想见形容不枯槁。

黄河水浑难濯缨，世贤岂待文王兴。一穷直与天地并，景公千驷鸿毛轻。

披图一见长太息，习习清风生几席。衣冠俨若见仪刑，贪夫而廉懦夫立。

作者简介：王翰（公元687年~726年），字子羽，并州晋阳（今山西太原市）人，唐代边塞诗人。与王昌龄同时期，王翰这样一个有才气的诗人，其集不传。其诗载于《全唐诗》的，仅有14首。登进士第，举直言极谏，调昌乐尉。复举超拔群类，召为秘书正字。擢通事舍人、驾部员外。出为汝州长史，改仙州别驾。